# ฟุตบอลลีกดิวิชัน 1
ฟุตบอลลีกดิวิชัน 1  เป็นอดีตดิวิชันสูงสุดของฟุตบอลลีกในอังกฤษตั้งแต่ ค.ศ. 1888 จนถึงสิ้นสุดฤดูกาล 1991–92 เมื่อสโมสรต่าง ๆ ในดิวิชันแยกตัวออกไปก่อตั้งพรีเมียร์ลีก ชื่อดิวิชัน 1 ได้มอบให้กับดิวิชัน 2 ตั้งแต่ ค.ศ. 1992 ถึง 2004 หลังจากนั้น ดิวิชัน 1 ก็เปลี่ยนชื่อเป็นฟุตบอลลีกแชมเปียนชิป (ปัจจุบันชื่อ อีเอฟแอลแชมเปียนชิป)

ดิวิชัน 1 มีทีมที่แข่งขันระหว่าง 12 ถึง 24 ทีม แข่งขันแบบพบกันหมดเหย้าและเยือน การแข่งขันใช้กติกาชนะได้สองคะแนนตั้งแต่ ค.ศ. 1888 จนกระทั่งเพิ่มเป็นสามคะแนนใน ค.ศ. 1981

 ประวัติ 

ฟุตบอลลีกก่อตั้งใน ค.ศ. 1888 โดย วิลเลียม แม็คเกรเกอร์ ผู้อำนวยการของแอสตันวิลลา แต่เดิม ประกอบด้วยดิวิชันเดียวที่มี 12 สโมสร ได้แก่ แอ็กคริงตัน, แอสตันวิลลา, แบล็กเบิร์นโรเวอส์, โบลตันวอนเดอเรอส์, เบิร์นลีย์, ดาร์บีเคาน์ตี, เอฟเวอร์ตัน, นอตส์เคาน์ตี, เพรสตันนอร์ทเอนด์, สโตก (ปัจจุบันคือสโตกซิตี), เวสต์บรอมมิชอัลเบียน และวุลเวอร์แฮมป์ตันวอนเดอเรอส์) รู้จักกันในชื่อฟุตบอลลีก เมื่อลีกยอมรับสมาชิกสโมสรเพิ่มเติมจากลีกคู่แข่งอย่างฟุตบอลอัลไลแอนซ์ ที่ยุบไปใน ค.ศ. 1892 ทำให้ฟุตบอลลีกแบ่งออกเป็น 2 ดิวิชัน คือ ดิวิชัน 1 และ ดิวิชัน 2

ดิวิชัน 1 เป็นลีกอาชีพสูงสุดในฟุตบอลอังกฤษในอีก 100 ปีต่อมา 22 สโมสรในดิวิชัน 1 ตัดสินใจแยกตัวออกจากฟุตบอลลีกและก่อตั้งพรีเมียร์ลีก ใน ค.ศ. 1992 จึงมีการจัดระเบียบฟุตบอลลีกขึ้นใหม่ โดยดิวิชัน 2, 3 และ 4 เปลี่ยนชื่อเป็นดิวิชัน 1, 2 และ 3 ตามลำดับ ด้วยเหตุนี้ ดิวิชัน 1 แม้ยังคงเป็นระดับสูงสุดของฟุตบอลลีก แต่ก็ได้กลายมาเป็นระดับสองของระบบลีกฟุตบอลอังกฤษทั้งหมด

ดิวิชัน 1 ได้รับการเปลี่ยนชื่อเป็น ฟุตบอลลีกแชมเปียนชิป ก่อนเริ่มฤดูกาล 2004–05 ซึ่งเป็นส่วนหนึ่งของการรีแบรนด์ทั่วทั้งลีก ฟุตบอลลีกรีแบรนด์ตัวเองเป็นอิงกลิชฟุตบอลลีกก่อนฤดูกาล 2016–17 โดยลีกสูงสุดกลายเป็น อีเอฟแอลแชมเปียนชิป

ลิเวอร์พูลเป็นผู้ชนะเลิศดิวิชัน 1 มากที่สุดในขณะที่เป็นลีกสูงสุดของฟุตบอลอังกฤษ โดยชนะเลิศทั้งหมด 18 สมัย

 ถ้วยและเหรียญรางวัล 
ถ้วยรางวัลแชมป์ฟุตบอลลีกดิวิชัน 1 มอบให้ครั้งแรกในปี 1891 และมอบให้กับทีมแชมป์จนถึงปี 1992

ในช่วงฤดูกาล 1947–48 การลงเล่นให้สโมสร 7 นัดในระหว่างฤดูกาลนั้นไม่เพียงพอสำหรับผู้เล่นที่จะได้รับเหรียญแชมป์

ในฤดูกาล 1975–76 ผู้เล่นจะต้องลงเล่นให้สโมสร 14 นัดในระหว่างฤดูกาลเพื่อที่จะมีสิทธิ์ได้รับเหรียญแชมป์

 ผู้ชนะเลิศดิวิชัน 1 

ฟุตบอลลีกดิวิชั่นหนึ่งระหว่างปี 1888 ถึง 1991 เป็นการแข่งขันลีกสูงสุดของฟุตบอลประเทศอังกฤษ

+ทีมชนะเลิศในฟุตบอลลีกเฟิสต์ดิวิชัน สโมสร สมัย ฤดูกาลที่ชนะเลิศ ลิเวอร์พูล  1900-01, 1905-06, 1921-22, 1922-23, 1946–47, 1963–64, 1965–66, 1972–73, 1975–76, 1976–77, 1978–79, 1979–80, 1981–82, 1982–83, 1983–84, 1985–86, 1987–88, 1989–90 อาร์เซนอล  1930–31, 1932–33, 1933–34, 1934–35, 1937–38, 1947–48, 1952–53, 1970–71, 1988–89, 1990–91 เอฟเวอร์ตัน      1890-91, 1914-15, 1927-28, 1931-32, 1938-39, 1962-63, 1969-70, 1984-85, 1986-87 แมนเชสเตอร์ยูไนเต็ด      1907–08, 1910–11, 1951–52, 1955–56, 1956–57, 1964–65, 1966–67 แอสตันวิลลา      1893–94, 1895–96, 1896–97, 1898–99, 1899–1900, 1909–10, 1980–81 ซันเดอร์แลนด์     1891–92, 1892–93, 1894–95, 1901–02, 1912–13, 1935–36 เชฟฟีลด์เวนส์เดย์     1902–03, 1903–04, 1928–29, 1929–30 นิวคาสเซิลยูไนเต็ด   1904–05, 1906–07, 1908–09, 1926–27 ลีดส์ยูไนเต็ด    1968–69, 1973–74, 1991–92 วุลเวอร์แฮมป์ตันวอนเดอเรอส์    1953–54, 1957–58, 1958–59 ฮัดเดอส์ฟีลด์ทาวน์   1923–24, 1924–25, 1925–26 ดาร์บีเคาน์ตี    1971–72, 1974–75 แมนเชสเตอร์ซิตี   1936–37, 1967–68 ทอตนัมฮอตสเปอร์    1950–51, 1960–61 เบิร์นลีย์   1920–21, 1959–60 พอร์ตสมัท     1948–49, 1949–50 แบล็กเบิร์นโรเวอส์   1911–12, 1913–14 เพรสตันนอร์ทเอนด์   1888–89, 1889–90 นอตทิงแฮมฟอเรสต์     1977–78 อิปสวิชทาวน์    1961–62 เชลซี    1954–55 เวสต์บรอมมิชอัลเบียน    1919–20 เชฟฟีลด์ยูไนเต็ด    1897–98

ตั้งแต่เริ่มฤดูกาล 1992-93 ดิวิชั่นหนึ่งกลายเป็นดิวิชั่นสองของฟุตบอลอังกฤษ สโมสรที่ชนะเลิศจะได้เลื่อนชั้นสู่พรีเมียร์ลีก ฤดูกาล 2003-04 จะเป็นฤดูกาลสุดท้ายก่อนที่จะเปลี่ยนชื่อเป็นแชมเปียนชิป

 สโมสร สมัย ฤดูกาลที่ชนะเลิศซันเดอร์แลนด์    1995-96, 1998-99นิวคาสเซิลยูไนเต็ด    1992-93คริสตัลพาเลซ    1993-94มิดเดิลส์เบรอ    1994-95โบลตันวอนเดอเรอส์    1996-97นอตทิงแฮมฟอเรสต์    1997-98ชาร์ลตันแอธเลติก    1999-2000ฟูลัม    2000-01แมนเชสเตอร์ซิตี    2001-02พอร์ตสมัท    2002-03นอริชซิตี    2003-04